Σε ισορροπία…

Περιεχόμενο

Ενότητα: Ο Προσδιορισμός των Τιμών

Μάθημα: Αρχές Οικονομικής Θεωρίας

Τάξη: Γ ΓΕΛ

Διάρκεια: 90 λεπτά

Αριθμός Μαθητών: 20-25

Χώρος Διεξαγωγής: Αίθουσα εργαστηρίου πληροφορικής

Απαιτούμενα Μέσα: Βιντεοπροβολέας, Λογισμικά (Geogebrα, Kahoot, Gimp), φωτοτυπίες, καλώδιο σύνδεσης υπολογιστή – κινητού, κινητά τηλέφωνα των μαθητών, usb stick, χάρακες.

Προαπαιτούμενες γνώσεις: Ζήτηση, Προσφορά

Περιγραφή: Ένα εκπαιδευτικό μικροσενάριο για τη διδασκαλία του προσδιορισμού των τιμών και των μεταβολών που επέρχονται στο σημείο ισορροπίας όταν μεταβάλλεται η συνάρτηση ζήτησης ή/και προσφοράς.

Στόχος

Να κατανοήσουν οι μαθητές πως διαμορφώνεται στην αγορά το σημείο ισορροπίας από τις δυνάμεις της ζήτησης και της προσφοράς.

Σκοποί

**Γνωστικοί:** Οι μαθητές να μπορούν να περιγράφουν πως προσδιορίζονται οι τιμές στην αγορά.

**Κατανόησης:** Οι μαθητές να μπορούν να εξηγούν πως οι μεταβολές της ζήτησης μεταβάλλουν το σημείο ισορροπίας της αγοράς.

Οι μαθητές να μπορούν να εξηγούν πως οι μεταβολές της προσφοράς μεταβάλλουν το σημείο ισορροπίας της αγοράς.

**Εφαρμογής:** Οι μαθητές να μπορούν να υπολογίζουν την τιμή και την ποσότητα ισορροπίας, όταν τους δίνονται οι συναρτήσεις ζήτησης και προσφοράς.

**Ανάλυσης:** Οι μαθητές να μπορούν να διακρίνουν τις αιτίες που μπορούν να μεταβάλλουν την ισορροπία της αγοράς.

Οι μαθητές να μπορούν να διακρίνουν προς ποια κατεύθυνση θα κινηθούν η τιμή και η ποσότητα ισορροπίας, λόγω μεταβολής της ζήτησης/προσφοράς.

**Σύνθεσης:** Οι μαθητές να μπορούν να σχεδιάζουν ένα διάγραμμα ισορροπίας.

Οι μαθητές να μπορούν να δημιουργήσουν/συνθέσουν μία κινούμενη εικόνα GIF.

**Αξιολόγησης:** Οι μαθητές να μπορούν να επαληθεύουν διαγραμματικά την κατεύθυνση προς την οποία κινούνται η τιμή και η ποσότητα ισορροπίας, λόγω μεταβολής της ζήτησης/προσφοράς.

**Συναισθηματικοί:** Οι μαθητές να αισθανθούν ικανοποίηση από το καλλιτεχνικό τους δημιούργημα.

**Ψυχοκινητικοί:** Οι μαθητές να συμμετέχουν ενεργά στις δραστηριότητες του μαθήματος.

Οι μαθητές να συνεργαστούν σε ομάδες προκειμένου να ολοκληρώσουν τις δραστηριότητες του μαθήματος.

Μαθησιακές Δραστηριότητες

Μεταβολή της Καμπύλης Ζήτησης

Διερεύνηση 10 λεπτά Ομάδες 4 Μαθητών Παρουσία εκπαιδευτικού

Οι μαθητές διαφορετικά ανοίγουν στον υπολογιστή το αρχείο geogebra που αφορά τη [Μεταβολή της Καμπύλης Ζήτησης.](https://www.geogebra.org/m/MKTWumCu) Οι μαθητές εργάζονται πάνω στο συγκεκριμένο αρχείο, σύμφωνα με τις οδηγίες του ειδικά σχεδιασμένου [φύλλου εργασίας Α.](https://docs.google.com/document/d/1u1D7eUhv_i2cI0HSTefd2R1pw_si6oPc/edit?usp=share_link&ouid=104261582203051067805&rtpof=true&sd=true)

Ο εκπαιδευτικός στον πίνακα θα πρέπει να δείξει στους μαθητές με ένα παράδειγμα πως βρίσκουμε αλγεβρικά το σημείο ισορροπίας.

**Μεταβολή της Καμπύλης Προσφοράς**

Διερεύνηση 10 λεπτά Ομάδες 4 μαθητών Παρουσία εκπαιδευτικού

Οι μαθητές θα εργαστούν με τον ίδιο τρόπο πάνω στο αρχείο geogebra που αφορά τη [Μεταβολή της Καμπύλης Προσφοράς](https://www.geogebra.org/m/cN7XWrhs). Οι μαθητές εργάζονται πάνω στο συγκεκριμένο αρχείο, σύμφωνα με τις οδηγίες του ειδικά σχεδιασμένου [φύλλου εργασίας Β](https://docs.google.com/document/d/1mTUZ8UUpqZYurLe6DugbHqHUH_fkPWCh/edit?usp=share_link&ouid=104261582203051067805&rtpof=true&sd=true).

Ο εκπαιδευτικός βοηθάει τις ομάδες των μαθητών να συμπληρώσουν το φύλλο εργασίας.

**Ταυτόχρονη Μεταβολή Προσφοράς και Ζήτησης**

Διερεύνηση 10 λεπτά Ομάδες 4 μαθητών Παρουσία εκπαιδευτικού

Οι μαθητές θα εργαστούν με τον ίδιο τρόπο στο αρχείο geogebra που αφορά την ταυτόχρονη [Μεταβολή Προσφοράς και Ζήτησης](https://www.geogebra.org/m/tVfwP3V3). Οι μαθητές εργάζονται πάνω στο συγκεκριμένο αρχείο, σύμφωνα με τις οδηγίες του ειδικά σχεδιασμένου [φύλλου εργασίας Γ.](https://docs.google.com/document/d/1u1D7eUhv_i2cI0HSTefd2R1pw_si6oPc/edit?usp=share_link&ouid=104261582203051067805&rtpof=true&sd=true)

Ο εκπαιδευτικός βοηθάει τις ομάδες των μαθητών να συμπληρώσουν το φύλλο εργασίας.

Let’s Kahoot.it

Εφαρμογή 10 λεπτά Ομάδες 4 μαθητών Παρουσία εκπαιδευτικού

Οι μαθητές σε ομάδες των τεσσάρων καλούνται να συμμετέχουν στο παιχνίδι ερωτήσεων [InEqulibrium](https://create.kahoot.it/share/inequilibrium/85f79170-d39c-4e01-8117-94a599698cb0), σχεδιασμένο με το εκπαιδευτικό λογισμικό kahoot. Οι ερωτήσεις αφορούν τον προσδιορισμό των τιμών, την ισορροπία στην αγορά και τις μεταβολές της προσφοράς και της ζήτησης.

Στο τέλος, οι μαθητές, καλούνται να αξιολογήσουν το παιχνίδι/ διαδικασία, δυνατότητα που δίνει το ίδιο το kahoot. Κατά τη διάρκεια του παιχνιδιού οι μαθητές μπορούν να συμβουλεύονται τα αρχεία geogebra πάνω στα οποία εργάστηκαν προηγουμένως, ώστε να διευκολυνθούν στην εξεύρεση της σωστής απάντησης.

Ο εκπαιδευτικός παρουσιάζει/ συντονίζει το παιχνίδι και παράλληλα με βάση τις απαντήσεις των μαθητών, δράττεται της ευκαιρίας να κάνει επισημάνσεις, να λύσει απορίες και να αποσαφηνίσει τυχόν παρανοήσεις των μαθητών.

**Ισορροπία σε κίνηση**

Συνεργασία 20-30 λεπτά Ομάδες 4 μαθητών Παρουσία εκπαιδευτικού

Οι μαθητές σε ομάδες των τεσσάρων, καλούνται να ολοκληρώσουν τις δραστηριότητες του [φύλλου εργασίας Δ](https://docs.google.com/document/d/1Sq0TdCdDZxap5jDm6LKM5MlIj3kJvt_e/edit?usp=share_link&ouid=104261582203051067805&rtpof=true&sd=true). Στόχος να καταφέρουν να φτιάξουν μία κινούμενη εικόνα GIF, με το πρόγραμμα επεξεργασίας εικόνας GIMP.

Ο εκπαιδευτικός με τη χρήση βιντεοπροβολέα δείχνει στους μαθητές πώς να εργαστούν με το πρόγραμμα GIMP και βοηθάει τις ομάδες των μαθητών να ολοκληρώσουν τη δραστηριότητα.

Συζήτηση 15 λεπτά 25 μαθητές Παρουσία εκπαιδευτικού

Στην ολομέλεια της τάξης κάθε ομάδα αναλαμβάνει να παρουσιάσει την εικόνα που δημιούργησε και να εξηγήσει την περίπτωση πάνω στην οποία εργάστηκε.

Ο εκπαιδευτικός συντονίζει τις παρουσιάσεις, διορθώνει τυχόν λάθη και λύνει απορίες που μπορεί να έχουν δημιουργηθεί στους μαθητές. Δεν ξεχνάει, στο τέλος, να επιβραβεύσει, όλες τις ομάδες των μαθητών για το καλλιτεχνικό τους δημιούργημα.

**Αξιολόγηση**

Η αξιολόγηση των μαθητών θα πραγματοποιηθεί μέσα από τα φύλλα εργασίας που καλούνται να συμπληρώσουν. Παράλληλα, η χρήση εκπαιδευτικών λογισμικών, όπως το kahoot, παρέχει στον εκπαιδευτικό τη δυνατότητα αξιολόγησης της μαθησιακής διαδικασίας. Επιπλέον, τo συγκεκριμένα εκπαιδευτικό λογισμικό δίνει τη δυνατότητα επανατροφοδότησης, καθώς επιτρέπει και στους μαθητές να αξιολογήσουν την συγκεκριμένη δραστηριότητα.

**Επεκτασιμότητα**

Οι μαθητές θα εξοικειωθούν τόσο με τη χρήση συγκεκριμένων οικονομικών όρων, απαραίτητων για την ολοκλήρωση της εγκύκλιας ύλης, όσο και με τη χρήση διαδραστικού εκπαιδευτικού λογισμικού, γεγονός που θα συμβάλλει ενεργά στο να αυτονομηθούν κατά τη διάρκεια της εκπαιδευτικής διαδικασίας και να μάθουν πώς να μαθαίνουν. Παράλληλα, η εργασία σε ομάδες, θα τους επιτρέψει να καλλιεργήσουν δεξιότητες συνεργασίας απαραίτητες για την υλοποίηση πληθώρας εκπαιδευτικών σεναρίων και προγραμμάτων.

Τέλος, οι μαθητές θα μπορέσουν να χρησιμοποιήσουν τις γνώσεις που θα αποκομίσουν και τον τρόπο εργασίας και στην επόμενη ενότητα της ύλης που αφορά την επιβολή ανώτατων και κατώτατων τιμών. Το συγκεκριμένο σενάριο, μπορεί εφαρμοστεί και στην επόμενη ενότητα, με την προϋπόθεση βέβαια να δημιουργηθούν τα κατάλληλα αρχεία geogebra και φύλλα εργασίας.